(Yesaya 12:2)
1. Yehowa ji wa he wami wolɔ.
Mawu, mo ji wa Yi Wami Helɔ.
O tsɔli ji wɔ; wa yeɔ odase,
Nimli buɔ wɔ tue jio, a bui tue jio.
(NƆ HEMI)
Yehowa, Tɛ Sa, Kɛ wa he bulɔ,
Wa maa jaje o Biɛ nyɔ kɛ pia.
Dloolɔ Yehowa, Tsɛ Mawu Ope,
Mo ji wa wesa he Kɛ wa Mɔ ngua.
2. O jali tsuo ngɛ bua jɔmi nitsɛ;
Wa nu anɔkuale sisi wawɛɛ.
Baiblo ha wa ba le o mlaahi tsuo;
Wa ma fĩ o Matsɛ Yemi se daa.
(NƆ HEMI)
Yehowa, Tɛ Sa, Kɛ wa he bulɔ,
Wa maa jaje o Biɛ nyɔ kɛ pia.
Dloolɔ Yehowa, Tsɛ Mawu Ope,
Mo ji wa wesa he Kɛ wa Mɔ ngua.
3. Waa kɛ bua jɔmi peeɔ nɔ́ nɛ o suɔ.
Satan gbaa wa nya, se wa he mo ye.
Ke e maa gbe wɔ po, ye bua wɔ nɛ
Wa fĩ o Matsɛ Yemi se wawɛɛ.
(NƆ HEMI)
Yehowa, Tɛ Sa, Kɛ wa he bulɔ,
Wa maa jaje o Biɛ nyɔ kɛ pia.
Dloolɔ Yehowa, Tsɛ Mawu Ope,
Mo ji wa wesa he Kɛ wa Mɔ ngua.
(Moo hyɛ 2 Sam. 22:3; La 18:2; Yes. 43:12 hulɔ.)